text: প্রোটিয়োজ হলো পানিতে দ্রবণীয় এক ধরনের রাসায়নিক যৌগ, যা পরিপাকের সময় আমিষের জলীয় বিশ্লেষণে অ্যামিনো অ্যাসিড তৈরির পূর্ব ধাপে উৎপন্ন হয়। পাচক রসের পেপসিন অ্যানজাইমের প্রভাবে পলিপেপটাইড ভেঙে এটি উৎপন্ন করে। এই ধাপে প্রোটিয়োজের সাথে পেপটোনও উৎপাদিত হয়। তবে প্রোটিয়োজ থেকে পেপটোন এই বৈশিষ্ট্যে আলাদা যে, প্রোটিয়োজ দ্রবণ থেকে অ্যামোনিয়াম সালফেটের সাথে অর্ধ-সম্পৃক্ত অবস্থাতেই পৃথক হয়ে যায়, যেখানে পেপটোন অ্যামোনিয়াম সালফেটের সাথে পূর্ণ-সম্পৃক্ত অবস্থাতেও আলাদা হতে পারে না।
  
  নিষ্ক্রিয় প্রোঅ্যানজাইম পেপসিনোজেন হাইড্রোক্লোরিক অ্যাসিডের উপস্থিতিতে সক্রিয় অ্যানজাইম পেপসিনে রূপান্তরিত হয়, যা পাকস্থলির অন্যতম প্রোটিয়োলাইটিক অ্যানজাইম। হাইড্রোক্লোরিক অ্যাসিড (HCl) পেপসিনের সক্রিয়ন পিএইচ (পিএইচ ১.৮) নিশ্চিত করে।
  
  শিশুদের পাকস্থলিতে পাচক রসে অনুরূপ আরেকটি প্রোটিয়োলাইটিক অ্যানজাইম রেনিন পাওয়া যায়, যা দুধের আমিষ হজমে সহায়তা করে।
  
  তথ্যসূত্র
title: প্রোটিয়োজ